**Csongrád Város Polgármesterétől M**

**Száma**: Önk/12-5/2021.

**Témafelelős:** Dr. Juhász László jegyző

***E L Ő T E R J E S Z T É S***

**Csongrád Városi Önkormányzat Képviselő-testületének**

**2021. november 25-ei ülésére**

**Tárgy:** A köztisztviselők illetményalapjáról szóló 31/2018. (XII. 21. )önkormányzati rendelet módosítása

**Tisztelt Képviselő-testület!**

Csongrád Városi Önkormányzat Képviselő-testülete a 31/2018. (XII. 21.) önkormányzati rendeletében a Csongrádi Polgármesteri Hivatal köztisztviselőinek illetményalapját 2021. június 1. napjától 55.200 Ft-ban állapította meg

Javaslatot teszek a jelenleg érvényben lévő illetményalap 10,5 %-os emelésére 2022. január 1. napjával. Ennek alapján az illetményalap 61.000 Ft-ra módosul, melynek fedezete a 2022. évi önkormányzati költségvetésben betervezésre kerül.

Az illetményalap megemelését indokolja a minimálbér (200.000 Ft) és a garantált bérminimum (260.000 Ft) 2022. 01.01. napjával történő emelése, a közszféra egyéb ágazataiban bekövetkezett béremelés, továbbá  a növekedő infláció hatásainak mérséklése.

Kérem az előterjesztés megtárgyalását és a rendelet-tervezet elfogadását.

Csongrád, 2021. november 16.

Bedő Tamás

polgármester

**Csongrád Város Önkormányzata Képviselő-testületének .../.... (...) önkormányzati rendelete**

**A köztisztviselők illetményalapjáról**

Csongrád Városi Önkormányzat Képviselő-testülete a Magyarország 2022. évi központi költségvetéséről szóló 2021. évi XV. törvény 62.§ (6)bekezdésében kapott felhatalmazás alapján, az Alaptörvény 32. cikk (1)bekezdés f)pontjában meghatározott feladatkörében eljárva a következőket rendeli el:

**1. §**

A köztisztviselők illetményalapjáról szóló 31/2018. (XII. 21.) önkormányzati rendelet 2. § (2) bekezdésében az „55.200 Ft” szövegrész helyébe a „61.000 Ft” szöveg lép.

**2. §**

Ez a rendelet 2022. január 1-jén lép hatályba.

Bedő Tamás Dr. Juhász László

polgármester jegyző

**Általános indokolás**

Az illetményalap megemelését az infláció növekedés, a minimálbér (200.000 Ft) és a garantált bérminimum (260.000 Ft) 2022. 01.01. napjával történő emelése, valamint a közszféra egyéb ágazataiban bekövetkezett béremelés indokolja.

|  |  |
| --- | --- |
|  |  |